《嘉兴留别诸友》
明代·卞荣

春波门外上春船，春涨葡萄绿浸天。
共君细细酌篷底，西望落日横孤烟。
倚篷横玉彻三弄，飞花谁遣回风送。
须臾月出光满座，杯光滟滟金波动。
美人相逢良不多，美景岂可成蹉跎。
为欢未久又为别，空劳春梦落春波。

作者简介：卞荣（1418—1487）明代官员、学者。字伯华，江苏江阴人。正统十年进士，仕至户部郎中。工诗善画，世称“卞郎中画”。